Tweede verdagte vas wat glo drankwinkel plunderPolisiebeamptes in Stad Kaapstad (1 April 2020) (Foto: Courtney Africa/African News Agency/ANA) Die polisie in die Wes-Kaap het Maandag gesê hulle het ŉ tweede verdagte in hegtenis geneem ná ŉ drankwinkel in Langa geplunder is. Ontplooiing in die informele nedersetting is verskerp. Die drankwinkel by die Shoprite-supermark in Langa is Sondag geplunder. Diewe het bokse drank gebuit. Daar is ŉ verbod geplaas op die verkope van alkohol tydens die algehele landwye afsondering van 21 dae. Die afsonderingsperiode het op 27 Maart in werking getree om die verspreiding van Covid-19 te bekamp. “ŉ 48-jarige man is Sondagaand in hegtenis geneem ná ŉ 33-jarige vrou vroeër in Gugulethu aangekeer is,” het Novela Potelwa, woordvoerder van die polisie, gesê. Nog inhegtenisnemings word verwag. Die twee verdagtes sal na verwagting binnekort in die hof verskyn op aanklag van inbraak en diefstal. “Die ondersoek duur voort. Nog inhegtenisnemings sal na verwagting binnekort volg.”